Akademický senát STU

25. 05. 2020

**Návrh na vymenovanie člena Disciplinárnej komisie**

**Slovenskej technickej univerzity v Bratislave
na uvoľnené miesto**

Predkladá: **prof. Ing. Miroslav Fikar, DrSc.**

rektor

Vypracoval: **doc. Ing. Monika Bakošová, PhD.**

prorektorka

**doc. Ing. Daniela Špirková, PhD.**

zástupkyňa riaditeľa ÚM STU

**Mgr. Marianna Michelková**

vedúca ÚVaSŠ

Zdôvodnenie: Návrh na vymenovanie člena Disciplinárnej komisie Slovenskej technickej univerzity v Bratislave na uvoľnené miesto je predložený na schválenie v zmysle § 13 ods. 2 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon č. 131/2002 Z. z.“) a  čl. 7 bod 2 v spojení s bodom 6 Disciplinárneho poriadku Slovenskej technickej univerzity v Bratislave pre študentov.

Návrh uznesenia: Akademický senát STU v súlade s § 13 ods. 2 zákona č. 131/2002 Z. z. schvaľuje „Návrh na vymenovanie člena Disciplinárnej komisie Slovenskej technickej univerzity v Bratislave na uvoľnené miesto“

1. bez pripomienok
2. s pripomienkami

**Návrh na vymenovanie člena Disciplinárnej komisie**

**Slovenskej technickej univerzity v Bratislave
na uvoľnené miesto**

Rektor Slovenskej technickej univerzity v Bratislave (ďalej len „STU“) v zmysle § 13 ods. 2 zákona č. 131/2002 Z. z. a čl. 7 bod 2 v spojení s bodom 6 Disciplinárneho poriadku STU pre študentov

predkladá

návrh na vymenovanie nového člena Disciplinárnej komisie STU na uvoľnené miesto z dôvodu zániku členstva členovi Disciplinárnej komisie STU.

Disciplinárna komisia STU prerokúva disciplinárne priestupky študentov STU, ktorí nie sú zapísaní na žiadnom študijnom programe uskutočňovanom na fakulte STU, to znamená študentov, ktorí sú zapísaní na študijných programoch uskutočňovaných na Ústave manažmentu STU.

Navrhovaný nový člen je **doc. Ing. Monika Zatrochová, PhD.**, oddelenie manažmentu chemických a potravinárskych technológií Ústavu manažmentu STU, ktorá je navrhnutá na uvoľnené miesto po zániku členstva doc. PhDr. Dagmar Petríkovej, PhD.

Členstvo doc. PhDr. Dagmar Petríkovej, PhD. v Disciplinárnej komisii STU zaniklo podľa čl. 7 bod 4 písm. c) Disciplinárneho poriadku STU pre študentov dňom skončenia členstva v akademickej obci skončením pracovného pomeru na Ústave manažmentu STU,
to je 31. 08. 2019.

Navrhovaný nový člen Disciplinárnej komisie STU sa v súlade s článkom 7 bod 6 Disciplinárneho poriadku STU pre študentov vymenúva na dobu od 26. mája 2020
do 14. novembra 2021 (vrátane), to je na dobu odo dňa nasledujúceho po dni schválenia návrhu Akademickým senátom STU do konca funkčného obdobia člena Disciplinárnej komisie STU, ktorého členstvo zaniklo.